|  |  |  |  |
| --- | --- | --- | --- |
| 

|  |  |  |
| --- | --- | --- |
| ‹ 2019 |  |  › |

 |
| ****Valg til det 22. Knesset**** |
| **17. september 2019** |
| 

|  |
| --- |
| 

---

 |
| Parti | Leder | Stemmer |  % | Seter | +/– |
| Blått og hvitt | Benny Gantz | 1148700 | 25,93 | 33 |  -2 |
| Likud | Benjamin Netanyahu | 1111535 | 25,09 | 31 |  -7 |
| Felleslisten | Ayman Odeh | 470611 | 10,62 | 13 |  +3 |
| Shas | Aryeh Deri | 329834 | 7,44 | 9 |  +1 |
| Yisrael Beiteinu | Avigdor Lieberman | 309688 | 6,99 | 8 |  +3 |
| United Torah Judaism | Yaakov Litzman | 268688 | 6,06 | 8 |  0 |
| Yamina | Ayelet Shaked | 260339 | 5,88 | 7 |  +1 |
| Arbeiderpartiet-Gesher | Amir Peretz | 212529 | 4,80 | 6 |  0 |
| Demokratisk union | Nitzan Horowitz | 192261 | 4,34 | 5 |  +1 |
| Bare partier som har kommet over sperregrensa er på denne lista. |
| 

---

|  |  |
| --- | --- |
| **Statsminister før valget**Benjamin NetanyahuLikud | **Statsminister etter valget:** |

 |

 |

**Valget i Israel september 2019** er et valg til Israels nasjonalforsamling Knesset som skal avholdes 17. september 2019.

Nyvalget vil avholdes fordi partiene ikke klarte å danne regjering etter valget i april. Da var det uenigheter mellom Yisrael Beiteinu og de ortodokse partiene som gjorde at høyresiden ikke ble enige. Yisrael Beiteinus leder Avigdor Lieberman ønsker en samlingsregjering uten Netanyahu som statsminister. Alle de 40 listekandidatene til Likud har signert en avtale hvor de erklærer at kun Netanyahu vil være partiets kandidat.

Det blir første gangen Israel avholder to valg til Knesset i samme år.

Nye partier og lister
---------------------

Siden valget i april har Likud inngått listesamarbeid med Kulanu. Kulanu, som har sittet i regjering med Likud siden 2015, ledes av tidligere Likud-representant Moshe Kahlon. 
Det antiarabiske partiet Otzma Yehudit har gått ut av listesamarbeidet Unionen av høyresidepartier. Nye Høyre, som kom rett under sperregrensa ved valget i april, samarbeider med Unionen under navnet Yamina. Tidligere justisminister Ayelet Shaked topper lista.

De arabiske partiene samler seg igjen i listesamarbeidet Felleslisten, som ble den tredje største partigruppen under Valget i Israel 2015. Under det forrige valget i april var de fire arabiske partiene fordelt på to lister.

26. juni 2019 erklærte tidligere arbeiderpartistatsminister Ehud Barak at han startet et nytt parti, Israels demokratiske parti. Partiet vil ha listesamarbeid med partiene Meretz og Grønn bevegelse under navnet Demokratisk union.

Arbeiderpartiet og Gesher har inngått samarbeid. De to partiene fikk til sammen litt over seks prosent av stemmene ved forrige valg.

Moshe Feiglins parti Zehut trakk seg fra valget i slutten av august 2019 med lovnader om en ministerjobb i en eventuell Netanyahu-regjering.

Valgresultat
------------

Valgresultatet førte til at Blått og hvitt ble den største partilista i Knesset. Partiet hadde likevel ikke noen klar vei til en majoritetskoalisjon, så oppdraget med å danne ny regjering ble først gitt til sittende statsminister Benjamin Netanyahu. Heller ikke Netanyahu hadde noen klar vei til uten støtte fra Avigdor Liebermans parti Yisrael Beiteinu. Lieberman har siden før valget ikke ønsket å sitte i regjering med de jødisk-ortodokse partiene, og etter et møte med Natanyahu 3. oktober sendte han ut en pressemelding om at han fortsatt ønsket en storkoalisjon mellom sitt eget parti, Likud og Blått og hvitt.

Meningsmålinger (mandatfordeling)
---------------------------------

### Grafer

Dette er en oversikt over mandatfordelingen i meningsmålingene som ble gjort før valget. Hvis det ble gjennomført flere meningsmålinger samme dag er det gjennomsnittet av disse som ligger inne. Fredag 13. september var siste dag det var lov å publisere meningsmålinger i henhold til israelsk lov.

Referanser
----------

1. ↑  Isabel Kershner (29. mai 2019): Israel Moves to Hold New Election as Netanyahu Fails to Form a Coalition. *The New York Times*
2. ↑  Gil Hoffman (4. august 2019): All top 40 Likud candidates pledge loyalty to Netanyahu. *The Jerusalem Post.*
3. ↑  Marissa Newman (28. mai 2019): Likud okays merger with Kulanu, confirms Netanyahu as PM candidate. *The Times of Israel*
4. ↑  Amihai Etaeli (25. juni 2019): Far right faction dismantles partnership with right-wing parties. *Ynetnews*
5. 1 2 3  Anshel Pfeffer 
 (29. juli 2019): Israel’s Parties Are Contracting to Bring About Netanyahu’s Downfall. *Haaretz*
6. ↑  AP/TOI (20. juni 2019): Four Israeli Arab parties reunite for upcoming elections. *The Times of Israel*
7. ↑  Jonathan Lis (6. juli 2019): Ehud Barak Unveils the Name of His New Party. *Haaretz*
8. ↑  «Zehut bows out of elections after Netanyahu promises Feiglin a cabinet post». 29. august 2019. Besøkt 5. september 2019.
9. ↑  BENJAMIN NETANYAHU INVITES AVIGDOR LIBERMAN TO JOIN COALITION